CNN: Nikki Haley se va retrage din cursa pentru alegerile prezidențiale din SUA. Trump rămâne fără adversar
Data actualizării: Data publicării:
Nikki Haley urmează să îşi anunţe miercuri retragerea din cursa pentru Casa Albă, potrivit postului CNN, o decizie care îi va asigura fostului preşedinte Donald Trump nominalizarea republicană şi o nouă confruntare cu actualul preşedinte, democratul Joe Biden, în noiembrie.
Haley, fost ambasador al SUA la ONU în mandatul lui Trump, este aşteptată să facă o scurtă declaraţie la Charleston (statul Carolina de Sud, unde a fost guvernator) în jurul orei 15:00 GMT şi să îşi anunţe decizia luată după alegerile de "Super Marţi".
Potrivit cotidianului, Nikki Haley nu îşi va anunţa susţinerea faţă de Donald Trump, dar îl va încuraja pe acesta să câştige sprijinul votanţilor republicani şi independenţi care au susţinut-o pe ea.
Donald Trump avea cvasi-asigurată o reeditare a competiţiei cu Joe Biden după victoria triumfală în 14 din cele 15 state - printre care California, Texas, Carolina de Nord şi Alaska - în care s-au desfăşurat marţi alegeri primare.